شەفەق نیوز/ سەرچەوەیگ ئەمنی وەرپرس، ئمڕوو چوارشەممە، خەوەردا لە پەیاکردن تەرم گەنجیگ سەری لە لەشی جیاکریاگە، لەناو بووسانیگ لە خوەرهەڵات شار مووسڵ.
سەرچەوەگە ئەرا ئاژانس شەفەق نیوز وت: تەرم گەنجیگ لەداڵگبوی ساڵ ٢٠٠٥ لەناو بووسانیگ لە ئاوای "عومەر قاپچی" سەروە ناحیەی بەعشیقە خوەرهەڵات مووسڵ وەسەربڕیاگ پەیا کریا.
سەرچەوەگە وتیش: ئەو گەنجە لە دویەکە ئیوارەو بیسەروشۊنە، ئمڕوو تەرمەگەی پەیا کریا، و پۆلیس لێكۆڵینەوە لەی رویداوە واز کرد.
